الصفحه دى يتيمه, حاول تضيفلها لينك فى صفحات تانيه متعلقه بيها. أبواب الازهر هما 8 أبواب فى الجامع الازهر فى القاهره فى مصر. هما باب المزينين ، و باب المغاربه ، و باب الصعايده ، و باب الشوام ، و باب الجوهريه ، و باب صغير. باب المزينين اللى بيتكون من مدخلين هو اكبر و اشهر ابواب الازهر و المدخل الرئيسى للجامع ، و سبب تسميته كده كان اكمن المزينين كانو بيقعدو قدامه عشان يحلقو رووس المجاورين. باب المزينين بيضم من جواه المدرسه الطيبرسيه و المدرسه الأقبغاويه. على الباب ده منقوش تاريخ انشأه و اسم اللى بناه مولانا السلطان الأشرف قايتباى من سلاطين الدوله المملوكيه الكبار : و على واجهة الباب من بره اتكتبت ابيات مموهه بالدهب ، اول ابياتها بيقول: باب المغاربه بيعتقد انه من ابواب الازهر الاصليه و مبنى قدام الوكاله اللى انشأها السلطان الاشرف قايتباى و سكته بتوصل لمقصورة الجامع القديمه. عن طريق الباب ده بيدخل الزاير صحن الجامع بعد مايعدى بين رواق المغاربه و رواقين السناريه و الأتراك. باب الصعايده بناه الامير عبد الرحمن كتخدا موجود بعد باب الشوام فى اتجاه حارة الباطليه و حارة كتامه. اللى يعدى الباب ده بيدخل رواق الصعايده و بيت القناديلى و مدفن الكتخدا و مقصوره الجامع الجديده.